Ustav Sjeverne Koreje
<s>Socijalistički ustav Demokratske Narodne Republike Koreje je ustav Sjeverne Koreje, najviši zakonski propis u državi.</s><s>Ustav izlaže temelje državne organizacije te funkcije vladajuće partije u odnosu na Vladu i Parlament.</s><s>Aktualni ustav usvojen je 1972. godine, a mijenjan je nekoliko puta.</s><s>Aktualna verzija ustava na snazi je od 2019. godine.</s>

<s>Ustav Sjeverne Koreje sastoji se od preambule i sedam glava, a na samom početku preambule navodi se puno ime države i njezin socijalistički karakter.</s><s>Članak 12. definira Sjevernu Koreju kao "diktaturu narodne demokracije" (fraza koja je uvelike bazirana na kineskoj "narodnoj demokratskoj diktaturi") pod vodstvom Radničke partije.</s><s>Ustav propisuje i temeljna građanska i ljudska prava, poput slobode izražavanja, pravo na izbore, pravo na pošteno suđenje te slobodu vjeroispovjesti.</s><s>Posebno su naglašena prava svakog građana na rad, obrazovanje, hranu i zdravstvenu skrb.</s>

<s>Iako nominalno moderan ustav, sva navedena prava su u praksi uvelike ograničena člancima 81. (svi građanu moraju "čvrsto čuvati političko i ideološko jedinstvo i solidarnost naroda") i 82. (svi se građani moraju pridržavai "socijalističkog životnog standarda").</s>

<s>Historija</s>

<s>Sjeverna Koreja je službeno imala dva ustava, s tim da je ovaj potonji, usvojen 1972. godine, nekoliko puta mijenjan te je na snazi izmijenjni ustav iz 2013. godine.</s><s>Situacija izgleda ovako:</s>

<s>Narodni ustav iz 1948. godine donesen je po uzoru na sovjetski ustav iz 1936. godine, koji je bio uzor mnogim socijalističkim ustavima.</s><s>Ustav je usvojila Vrhovna narodna skupština, a njegov tekst su uređivali Josif Staljin i Terentij Štikov.</s><s>Ustav je ukinut 1972. godine.</s><s>Juche ustav iz 1972. godine bio je posljedica nužnosti adaptiranja promjenama u suvremenom svijestu.</s><s>Ovaj je ustav dokinuo raniji iz 1948. godine i uveo brojne promjene na političkoj sceni Sjeverne Koreje, najznačajnija među kojima je bilo uvođenje institucije predsjednika s izrazito velikim ovlastima, a koja je pripala Kim Il-sungu.</s><s>Ustav je mijenjan ukupno četiri puta:
Kim Il-sungov ustav iz 1998. godine proglasio je Kima, koji je bio mrtav od 1994. godine, Vječnim predsjednikom.</s><s>''Songun'' ustav iz 2009. godine uveo je šest novih članaka i izbacio riječ "komunizam" iz članaka 29. i 40.</s><s>Kim Il-sung-Kim Jong-ilov ustav iz 2012. godine uskladio je tekst ustava nakon smrti Kim Jong-ila.</s><s>Aktualni ustav iz 2019. godine usvojen je tokom ljeta te godine, kao šesta modifikacija ustava iz 1972. godine.</s><s>Postoji mogućnost da se radi i o potpuno novom ustavu, međutim izvori još uvijek ne daju jasan odgovor na to pitanje.</s>

<s>Reference</s>

<s>Vanjske poveznice
Text of the 2009 Constitution
The Constitution  at Naenara
The 2013 Constitution (PDF)  at Naenara</s>

<s>Pravo u Sjevernoj Koreji
Sjeverna Koreja</s>

